**27η  Τριμηνιαία** **Ηλεκτρονική Δημοπρασία ΔΕΠΑ**

**(αφορά τους μήνες Απρίλιο – Ιούνιο 2019)**

**Συχνές Ερωτήσεις**

Περιεχόμενα

[27η  Τριμηνιαία Ηλεκτρονική Δημοπρασία ΔΕΠΑ 1](#_Toc532558051)

[(αφορά τους μήνες Απρίλιο – Ιούνιο 2019) 1](#_Toc532558052)

[Συχνές Ερωτήσεις 1](#_Toc532558053)

[1. Τι γίνεται αν δεν εξασφαλίσω ποσότητα ; 3](#_Toc532558054)

[2. Έχω οικονομικές εκκρεμότητες από προηγούμενη/νες Δημοπρασία/ες (Ετήσια ή Τριμηνιαία). Μπορώ να λάβω μέρος στην Τριμηνιαία Δημοπρασία; 3](#_Toc532558055)

[3. Σύναψη Σύμβασης Πώλησης Φ.Α. μέσω της Δημοπρασίας 3](#_Toc532558056)

[4. Όροι απορρόφησης ποσότητας Φ.Α. μέσω Δημοπρασίας 3](#_Toc532558057)

[5. Μεταβολή ποσότητας που εξασφάλισα μέσω της δημοπρασίας 4](#_Toc532558058)

[6. Άρνηση αγοράς ποσότητας μέσω της Δημοπρασίας 4](#_Toc532558059)

[7. Άρνηση συμμετοχής στη Δημοπρασία 4](#_Toc532558060)

[8. Μεταγενέστερη παράδοση της ποσότητας της Δημοπρασίας 5](#_Toc532558061)

[9. Γνωστοποίηση αποτελεσμάτων Δημοπρασίας 5](#_Toc532558062)

[10. Αγορά ποσότητας εκτός συστήματος Δημοπρασίας (1) 5](#_Toc532558063)

[11. Αγορά ποσότητας εκτός συστήματος Δημοπρασίας (2) 6](#_Toc532558064)

[12. Κατακύρωση στην 1η Φάση της Δημοπρασίας της μέγιστης επιτρεπόμενης ποσότητας, η οποία είναι λιγότερη από την επιθυμητή 6](#_Toc532558065)

[13. Κατακύρωση, μετά και το πέρας των Φάσεων της Δημοπρασίας, ποσότητας λιγότερης από την επιθυμητή 6](#_Toc532558066)

[14. Αγορά ίδιας ποσότητας σε άλλη τιμή 7](#_Toc532558067)

[15. Επάρκεια Ποσότητας 7](#_Toc532558068)

[16. Συμμετοχή εταιρείας που ανήκει σε Όμιλο εταιρειών 7](#_Toc532558069)

[17. Συμμετοχή χωρίς εγγυητική επιστολή 7](#_Toc532558070)

[18. Συμμετοχή κατόχου αδείας προμήθειας 8](#_Toc532558071)

[19. Απώλεια σύνδεσης με το σύστημα (1) 8](#_Toc532558072)

[20. Απώλεια σύνδεσης με το σύστημα (2) 8](#_Toc532558073)

[21. Βλάβη συστήματος Δημοπρασίας 8](#_Toc532558074)

[22. Μπορώ να έχω πρόσβαση σε στοιχεία των υπολοίπων συμμετεχόντων; 9](#_Toc532558075)

[23. Ποια είναι τα κριτήρια ελέγχου μιας προσφοράς και με τί προτεραιότητα ελέγχονται; 9](#_Toc532558076)

[24. Ποια μπορεί να είναι η τιμή της πρώτης προσφοράς που θα υποβάλλω; 9](#_Toc532558077)

[25. Μπορώ να δώσω νέα προσφορά όπου η ποσότητα θα είναι μικρότερη από αυτή που είναι ήδη δεσμευμένη σε εμένα; 9](#_Toc532558078)

[26. Αν δύο συμμετέχοντες δώσουν από μία προσφορά που θα περιλαμβάνει ίδια ποσότητα και ίδια τιμή, ποιά από τις εν λόγω προσφορές θεωρείται καλύτερη; 9](#_Toc532558079)

[27. Η προσφορά μου «Έγινε Αποδεκτή». Αυτό σημαίνει ότι έχω σίγουρα δεσμεύσει όλη την ποσότητα που υπέβαλα ως προσφορά; 9](#_Toc532558080)

[28. Η προσφορά μου απορρίφθηκε. Τι πρέπει να κάνω; 10](#_Toc532558081)

[29. Από τη στιγμή που μου δεσμεύθηκε κάποια ποσότητα, σημαίνει ότιείναι πλέον δική μου; 10](#_Toc532558082)

[30. Ενώ βελτίωσα την προσφορά μου σε ποσότητα, κρατώντας την ίδια τιμή προσφοράς, η προσφορά μου έγινε αποδεκτή αλλά η ποσότητα που δεσμεύθηκε είναι ίδια με αυτή που είχα προηγουμένως. 10](#_Toc532558083)

[31. Μπορώ να δω ποια είναι η ποσότητα που μπορώ να κατοχυρώσω πριν υποβάλω την προσφορά μου; 10](#_Toc532558084)

[32. Μπορώ να δω τις προσφορές που έχω δώσει μέχρι στιγμής; 10](#_Toc532558085)

[33. Ποια θα είναι η τιμή που θα πληρώνω για την ποσότητα που θα κατακυρώσω στην Δημοπρασία; 10](#_Toc532558086)

1. **Τι γίνεται αν δεν εξασφαλίσω ποσότητα ;**

Είμαι ήδη πελάτης της ΔΕΠΑ. Αν λάβω μέρος στη Δημοπρασία και δεν εξασφαλίσω ποσότητα, υπάρχει περίπτωση να μην έχω Φυσικό Αέριο για τη συγκεκριμένη χρονική περίοδο;

**Απάντηση:** Σε αυτή την περίπτωση, η παροχή του Φυσικού Αερίου θα συνεχιστεί κανονικά σύμφωνα με τα προβλεπόμενα στην σύμβαση πώλησης φυσικού αερίου που έχετε συνάψει με τη ΔΕΠΑ (εφεξής «Σύμβαση»).

1. Έχω οικονομικές εκκρεμότητες από προηγούμενη/νες Δημοπρασία/ες (Ετήσια ή Τριμηνιαία). Μπορώ να λάβω μέρος στην Τριμηνιαία Δημοπρασία;

**Απάντηση:** Προκειμένου να λάβετε μέρος στην Τριμηνιαία Δημοπρασία Νο. 027 της ΔΕΠΑ για το δεύτερο τρίμηνο του έτους 2019, θα πρέπει είτε να έχετε εξοφλήσει τη σχετική ληξιπρόθεσμη οφειλή σας είτε να έχετε προβεί σε σχετική ρύθμιση αυτής (βλ. Διακήρυξη Νο. 027 άρθ. 1, παρ. 1.3), μέχρι την 20η/03/2019 και ώρα 12:00’. Σε αντίθετη περίπτωση δεν θα μπορείτε να λάβετε μέρος. Σημειώνεται ότι ως ληξιπρόθεσμη οφειλή νοείται το ποσό που, σύμφωνα με το τηρούμενο αρχείο της εταιρείας μας, καταγράφεται την 28η /02/2019.

1. Σύναψη Σύμβασης Πώλησης Φ.Α. μέσω της Δημοπρασίας

Είμαι ήδη πελάτης της ΔΕΠΑ. Αν λάβω μέρος στη Δημοπρασία και εξασφαλίσω ποσότητα Φυσικού Αερίου, θα πρέπει να υπογράψω άλλη σύμβαση ή οι όροι της Σύμβασής μου θα ισχύουν και για την παραλαβή του αερίου που θα εξασφαλίσω από τη Δημοπρασία;

**Απάντηση:** Προκειμένου να παραλάβετε την ποσότητα που θα εξασφαλίσετε μέσω Δημοπρασίας θα πρέπει να υπογράψετε Σύμβαση Πώλησης Φυσικού Αερίου μέσω Δημοπρασίας (εφεξής «Σύμβαση Δημοπρασίας») οι όροι της οποίας αποτυπώνονται αναλυτικά στη Διακήρυξη στo Παράρτημα 2 αυτής.

1. Όροι απορρόφησης ποσότητας Φ.Α. μέσω Δημοπρασίας

Εάν λάβω μέρος στην Δημοπρασία και εξασφαλίσω ποσότητα Φυσικού Αερίου, από πού και με ποιο ρυθμό θα μπορώ να παραλαμβάνω την ποσότητα αυτή;

**Απάντηση:** Από 1/1/2015, η παραλαβή των ποσοτήτων όλων των δημοπρασιών της ΔΕΠΑ (ετήσιων και τριμηνιαίων) γινόταν αποκλειστικά και μόνο στο Εικονικό Σημείο Δηλώσεων του ΕΣΜΦΑ, ενώ από 1/07/2018 γίνεται στο Εικονικό Σημείο Συναλλαγών σύμφωνα με τις διατάξεις του Κώδικα ΕΣΦΑ. Κατά την πραγματοποίηση των συγκεκριμένων παραλαβών, θα πρέπει να έχετε την δυνατότητα να πραγματοποιείτε συναλλαγές στο Εικονικό Σημείο Συναλλαγών (ήτοι να έχετε Πρόσβαση στο Εικονικό Σημείο Συναλλαγών, σύμφωνα με τα άρθρα 20Ι, 20Κ και 20Λ του Κώδικα ΕΣΦΑ), με άλλα λόγια, θα πρέπει, είτε να έχετε καταστεί Χρήστης Μεταφοράς (να έχετε, δηλαδή, συνάψει Σύμβαση Μεταφοράς με τον Διαχειριστή ΕΣΦΑ), είτε να έχετε συμβληθεί με κάποιον Χρήστη Μεταφοράς, ο οποίος θα συνάψει Σύμβαση Μεταφοράς προς εξυπηρέτησή σας και θα σας εκπροσωπεί ενώπιον του Διαχειριστή ΕΣΦΑ για όλες τις σχέσεις σας με τη ΔΕΠΑ βάσει της Σύμβασης Δημοπρασίας.

Η κατακυρωθείσα μέσω Δημοπρασίας ποσότητα φ.α δύναται να απορροφάται κάθε ημέρα κατά τη διάρκεια του 2ου τριμήνου του έτους 2019 είτε ισοκατανεμημένη είτε με ρυθμό από 0 έως 125% της μέσης ημερήσιας κατακυρωθείσας ποσότητας.

1. Μεταβολή ποσότητας που εξασφάλισα μέσω της δημοπρασίας

Είμαι ήδη πελάτης της ΔΕΠΑ. Αν λάβω μέρος και εξασφαλίσω ποσότητα μέσω της Δημοπρασίας, μπορώ να αλλάξω γνώμη εκ των υστέρων και να μεταβάλω την ποσότητα που θέλω;

**Απάντηση:** Μετά τη λήξη της Δημοπρασίας, η ποσότητα που εξασφαλίσατε δεν μπορεί να μεταβληθεί, ωστόσο σας εφιστούμε την προσοχή στους όρους της Διακήρυξης. Στην περίπτωση που κατακυρώσετε ποσότητα στη Δημοπρασία και συνάψατε τη σχετική Σύμβαση Δημοπρασίας αλλά δεν έχετε παραλάβει την συγκεκριμένη κατακυρωθείσα ποσότητα μέχρι 01η Ιουλίου 2019 (07.00’) δεν θα έχετε δικαίωμα να απορροφήσετε την υπόλοιπη ποσότητα σε μεταγενέστερο χρονικό διάστημα.

1. Άρνηση αγοράς ποσότητας μέσω της Δημοπρασίας

Αν λάβω μέρος και εξασφαλίσω ποσότητα, μπορώ να αλλάξω γνώμη εκ των υστέρων και να μην υπογράψω τη Σύμβαση Δημοπρασίας, αρνούμενος να αγοράσω την ποσότητα που μου κατακυρώθηκε;

**Απάντηση:** Ναι, αλλά αυτό θα είχε ως συνέπεια την κατάπτωση της εγγυητικής επιστολής συμμετοχής σας. Το να αλλάξετε τελείως γνώμη είναι κάτι που αντιβαίνει στους όρους της συμμετοχής σας. Στην περίπτωση αυτή η ως άνω ποσότητα θα συμπεριληφθεί, ισόποσα επιμεριζόμενη στις προς διάθεση ποσότητες των υπόλοιπων τριμηνιαίων δημοπρασιών που αφορούν στο έτος 2019. Θα σας συνιστούσαμε λοιπόν η συμμετοχή σας να είναι δεσμευτική ως προς την ποσότητα, την οποία τυχόν κατοχυρώσατε στη Δημοπρασία και να είστε σίγουροι ότι δεν θα αλλάξετε γνώμη. Κάτι τέτοιο βοηθά την ομαλή εξέλιξη της Δημοπρασίας, αλλά και εσάς στο να εξασφαλίσετε τελικά την ποσότητα που πραγματικά θέλετε.

1. Άρνηση συμμετοχής στη Δημοπρασία

Δεν έχω αυτήν την στιγμή ανάγκη αγοράς ποσότητας φ.α.. Μπορώ να αρνηθώ την συμμετοχή μου;

**Απάντηση:** Ναι. Μπορείτε να μην εκδηλώσετε ενδιαφέρον για συμμετοχή στην εν λόγω Δημοπρασία. Μπορείτε να λάβετε μέρος στο μέλλον σε μία επόμενη δημοπρασία. Η ΔΕΠΑ έχει επί του παρόντος δεσμευτεί να διοργανώνει εφεξής, ηλεκτρονικές δημοπρασίες τουλάχιστον πέντε (5) φορές το χρόνο, μία (1) ετήσια (με ετήσιο χρόνο απορρόφησης) και τέσσερεις (4) τριμηνιαίες (βλ. σχετικά υπ’ αρ. 551/VΙΙ/2012, 589/2014, 596/2014, 618/2015, 631/2016 και 651/2017 αποφάσεις της Επιτροπής Ανταγωνισμού). Συνεπώς, θα υπάρξει και άλλη ευκαιρία συμμετοχής σας στην επόμενη ετήσια ή τριμηνιαία δημοπρασία που θα διενεργηθεί.

1. Μεταγενέστερη παράδοση της ποσότητας της Δημοπρασίας

Δεν έχω αυτήν την στιγμή ανάγκη αγοράς ποσότητας φ.α.. Μπορώ να συμμετάσχω στη Δημοπρασία και να κανονίσω την παράδοση και την πληρωμή σε μεταγενέστερο χρονικό διάστημα, δηλαδή πέραν της 07.00’ της 01.07.2019;

**Απάντηση:** Όχι. Η παράδοση και η πληρωμή της ποσότητας που εξασφαλίζετε σε κάθε δημοπρασία γίνεται στους χρόνους που ορίζονται στην εκάστοτε διακήρυξη που συνοδεύει κάθε δημοπρασία.

1. Γνωστοποίηση αποτελεσμάτων Δημοπρασίας

Θα ανακοινώσετε όλα τα τελικά αποτελέσματα μετά την Δημοπρασία; Πώς θα είμαι σίγουρος ότι κατοχύρωσα ποσότητα;

**Απάντηση:**

Μέσα από την οθόνη σας θα παρακολουθείτε την πορεία της Ηλεκτρονικής Δημοπρασίας καθ' όλη τη διάρκεια αυτής. Μετά την λήξη της δημοπρασίας, μέσα στην κονσόλα προσφορών, στο ιστορικό του είδους έχει καταγραφεί η Οριστικά Δεσμευμένη ποσότητα σε εσάς, τόσο κατά την 1η όσο και κατά τη 2η Φάση. Στο τέλος της Ηλεκτρονικής Δημοπρασίας, θα λάβετε ένα επιβεβαιωτικό e-mail για το δικό σας αποτέλεσμα, αναφορικά με την 1η και τη 2η Φάση, αντίστοιχα. Το e-mail αυτό δεν θα συνιστά σύναψη σύμβασης για την κατακυρωθείσα ποσότητα, παρά μόνο απλή επιβεβαίωση των αποτελεσμάτων. Τα στοιχεία και τα αποτελέσματα τυχόν άλλων συμμετεχόντων δεν θα σας γνωστοποιούνται. Τα συνολικά αποτελέσματα της Δημοπρασίας και τις ανά επιτυχόντα κατακυρωθείσες ποσότητες φ.α. θα τις γνωρίζει μόνο η ΔΕΠΑ.

1. Αγορά ποσότητας εκτός συστήματος Δημοπρασίας (1)

Δεν μπόρεσα να λάβω μέρος στην Τριμηνιαία Δημοπρασία, διότι μου έτυχε κάτι έκτακτο. Μπορώ να προμηθευτώ μικρή ποσότητα φυσικού αερίου στην τιμή της Δημοπρασίας;

**Απάντηση:** Όχι. Δεν είναι δυνατό να γίνει αυτό. Η δυνατότητα διεκδίκησης ποσοτήτων φ.α. σε τριμηνιαία βάση και σε χαμηλότερες τιμές προσφέρεται μόνον μέσω της διαδικασίας της εν λόγω δημοπρασίας. Θα έχετε δυνατότητα διεκδίκησης ποσοτήτων φ.α. σε ετήσια βάση τα επόμενα έτη και επιπρόσθετα σε τριμηνιαία βάση κάθε τρίμηνο εκάστου έτους.

1. Αγορά ποσότητας εκτός συστήματος Δημοπρασίας (2)

Είμαι ήδη πελάτης της ΔΕΠΑ, αλλά δεν ενημερώθηκα για την Τριμηνιαία Δημοπρασία. Μπορώ να πάρω εκ των υστέρων ποσότητα σε τριμηνιαία βάση σε καλύτερη τιμή;

**Απάντηση:** Η ενημέρωση έγινε με τον ίδιο τρόπο προς όλους τους ενδιαφερόμενους. Ελπίζουμε να συμμετάσχετε σε μία επόμενη Ετήσια ή/και σε μία επόμενη Τριμηνιαία Δημοπρασία μας.

1. Κατακύρωση στην 1η Φάση της Δημοπρασίας της μέγιστης επιτρεπόμενης ποσότητας, η οποία είναι λιγότερη από την επιθυμητή

Κατοχύρωσα τη μέγιστη ποσότητα που επιτρέπεται να κατακυρωθεί υπέρ μου, ήτοι ποσοστό 20% από τη συνολική προς διάθεση ποσότητα (10.000 μερίδια), αλλά αυτή η ποσότητα είναι μικρότερη από τη συνολική ποσότητα που επιθυμούσα. Υπάρχει δυνατότητα κατακύρωσης περισσότερης ποσότητας;

**Απάντηση:**

Η συνολική ποσότητα η οποία διατίθεται κατ' έτος μέσω ηλεκτρονικών (ετησίων ή τριμηνιαίων) δημοπρασιών σε **Επιλέγοντες Πελάτες** είναι συγκεκριμένη, σύμφωνα με τις δεσμεύσεις της ΔΕΠΑ προς την Επιτροπή Ανταγωνισμού. Θα μπορέσετε να λάβετε μέρος σε επόμενη Ετήσια ή σε μία επόμενη Τριμηνιαία Δημοπρασία, αν το επιθυμείτε.

Ωστόσο εάν έχετε την ιδιότητα του Κατόχου Άδειας Προμήθειας, μετά το πέρας της 1ης Φάσης θα ακολουθήσει στη 13:00’ η διενέργεια της 2ης Φάσης, κατά την οποία μπορούν να λάβουν μέρος **μόνο** οι Κάτοχοι Άδειας Προμήθειας και να διεκδικήσουν από 1 έως 50.000 μερίδια, δηλαδή χωρίς περιορισμό, από την προς διάθεση ποσότητα και μέχρι εξάντλησης αυτής.

1. Κατακύρωση, μετά και το πέρας των Φάσεων της Δημοπρασίας, ποσότητας λιγότερης από την επιθυμητή

Συμμετείχα στη Δημοπρασία, αλλά δεν μπόρεσα να κατοχυρώσω τη συνολική ποσότητα που επιθυμούσα μετά το τέλος και των Φάσεων της Δημοπρασίας. Προτίθεται η ΔΕΠΑ να δημοπρατήσει περισσότερη ποσότητα;

**Απάντηση:** Όχι. Η κατ' έτος ποσότητα προς δημοπράτηση είναι ορισμένη σύμφωνα με τις δεσμεύσεις της ΔΕΠΑ προς την Επιτροπή Ανταγωνισμού. Η ημερομηνία διεξαγωγής της επόμενης δημοπρασίας, τριμηνιαίας ή ετήσιας, θα ανακοινωθεί στην ιστοσελίδα της ΔΕΠΑ και θα μπορέσετε να λάβετε μέρος σε αυτήν, αν το επιθυμείτε.

1. Αγορά ίδιας ποσότητας σε άλλη τιμή

Είμαι πελάτης της ΔΕΠΑ και κατοχύρωσα ποσότητα μέσα από την Τριμηνιαία Δημοπρασία. Είναι δυνατόν άλλος πελάτης της ΔΕΠΑ να κατοχυρώσει την ίδια ποσότητα, αλλά σε χαμηλότερη τιμή;

**Απάντηση:** Ναι, διότι με βάση τους κανόνες της Δημοπρασίας, υπάρχει περίπτωση ο άλλος πελάτης να έδωσε την τιμή αυτή νωρίτερα από εσάς και να κατοχύρωσε την ποσότητα που τελικά κέρδισε στην εν λόγω χαμηλότερη τιμή, ενώ εσείς για να διεκδικήσετε την ίδια ποσότητα σε μεταγενέστερο χρόνο, να αναγκαστήκατε να δώσετε υψηλότερη τιμή.

1. Επάρκεια Ποσότητας

Θα είναι επαρκής η ποσότητα για όλους;

**Απάντηση:** Με βάση τον αριθμό των υποψήφιων συμμετεχόντων είναι πιθανό να μην ικανοποιηθούν όλοι. Για αυτό, σας προτείνουμε να διαβάσετε καλά τον οδηγό συμμετοχής, να συμμετάσχετε στη δοκιμαστική - εκπαιδευτική δημοπρασία που θα πραγματοποιηθεί από την cosmoONE ώστε να εξοικειωθείτε με τις αρχές και τον τρόπο διεξαγωγής της Δημοπρασίας και να ξεκινήσετε να υποβάλετε προσφορές άμεσα με την έναρξη της Δημοπρασίας.

1. Συμμετοχή εταιρείας που ανήκει σε Όμιλο εταιρειών

Η εταιρεία μου ανήκει σε Όμιλο εταιρειών. Επιτρέπεται σε κάθε εταιρεία του Ομίλου να λάβει μέρος στη Δημοπρασία και να διεκδικήσει ποσότητα;

**Απάντηση:** Οι συνδεδεμένες κατά την έννοια του άρθ. 32 του ν. 4308/2014 εταιρείες έχουν δικαίωμα αυτοτελούς συμμετοχής. Κάθε συμμετέχων υποψήφιος αγοραστής μπορεί να διεκδικήσει, κατά την 1η Φάση της Δημοπρασίας, την αγορά από 1 έως 10.000 μερίδια και κατά τη 2η Φάση της Δημοπρασίας (μόνο Προμηθευτές), την αγορά από 1 έως 50.000 μερίδια.

1. Συμμετοχή χωρίς εγγυητική επιστολή

Δεν μπορώ αυτήν την στιγμή να εκδώσω εγγυητική επιστολή συμμετοχής. Επιτρέπεται να πάρω μέρος και να την προσκομίσω αργότερα;

**Απάντηση:** Όχι. Η παράδοση εγγυητικής επιστολής συμμετοχής ή εναλλακτικά χρηματικής εγγυοδοσίας (κατάθεση ποσού τοις μετρητοίς σε λογαριασμό της ΔΕΠΑ), σύμφωνα με τα σχετικώς οριζόμενα στη Διακήρυξη της Δημοπρασίας, είναι απαραίτητη για την συμμετοχή σας στη Δημοπρασία.

1. Συμμετοχή κατόχου αδείας προμήθειας

Είμαι κάτοχος αδείας προμήθειας. Μπορώ να λάβω μέρος στη Δημοπρασία και αν ναι με τι όρους;

**Απάντηση:** Μπορείτε να λάβετε μέρος με τις προϋποθέσεις που αναφέρονται στην Διακήρυξη, δηλ. να υποβάλετε τα απαραίτητα δικαιολογητικά (εγγυητική συμμετοχής κλπ), και αν κατοχυρώσετε ποσότητα, θα πρέπει να συνάψετε άμεσα σύμβαση με την ΔΕΠΑ σύμφωνα με το σχέδιο που επισυνάπτεται στην Διακήρυξη και συγκεκριμένα στο Παράρτημα 2 αυτής.

1. Απώλεια σύνδεσης με το σύστημα (1)

Αν χάσω την σύνδεση μου κατά την διάρκεια της Δημοπρασίας και δεν προλάβω να ξανασυνδεθώ, τι γίνεται;

**Απάντηση:** Δυστυχώς σε αυτήν την περίπτωση, δεν μπορούμε να βοηθήσουμε. Αν κατά την στιγμή που χάθηκε η σύνδεση είχατε εξασφαλίσει ποσότητα, είναι πιθανό (αλλά σε καμία περίπτωση βέβαιο) να σας έχει κατοχυρωθεί η εν λόγω ποσότητα και στο τέλος της Δημοπρασίας. Ελέγξτε, στην κονσόλα προσφορών, το ιστορικό του είδους την Οριστικά Δεσμευμένη Ποσότητα σε εσάς, κατά την 1η Φάση και τη 2η Φάση, αντίστοιχα.

1. Απώλεια σύνδεσης με το σύστημα (2)

Αν χάσω την σύνδεση μου κατά την διάρκεια της Δημοπρασίας ή δεν καταλαβαίνω κάτι, μπορώ να επικοινωνήσω με την ΔΕΠΑ ή την cosmoONE για βοήθεια;

**Απάντηση:** Δυστυχώς, όχι κατά την διάρκεια της Δημοπρασίας. Για αυτόν τον λόγο, συνιστούμε να διαβάσετε προσεκτικά τις οδηγίες συμμετοχής, να πάρετε μέρος στην δοκιμαστική-εκπαιδευτική δημοπρασία, ώστε να ελέγξετε τον υπολογιστή σας, το δίκτυο σας, πιθανά να ελέγξετε και έναν άλλο υπολογιστή σαν εφεδρικό, να διαπιστώσετε αν έχετε καταλάβει τον τρόπο με τον οποίο υποβάλλετε προσφορές και να έχετε την δυνατότητα σε αυτό το διάστημα να υποβάλλετε και ερωτήσεις τεχνικού περιεχομένου προς τις εταιρίες. Δείτε τις αναλυτικές ερωτήσεις και απαντήσεις για να αντιμετωπίσετε καλύτερα αυτές τις περιπτώσεις.

1. Βλάβη συστήματος Δημοπρασίας

Σε περίπτωση βλάβης του συστήματος κατά την διάρκεια της Δημοπρασίας, τότε η Δημοπρασία επαναλαμβάνεται από την αρχή, ή από το σημείο που σταμάτησε;

**Απάντηση:** Επαναλαμβάνεται από την αρχή, διότι κατά την διάρκεια της Δημοπρασίας δεν υπάρχει καμία κατακύρωση ποσότητας η οποία μπορεί να «χαθεί» στην επανάληψη. Οι ποσότητες που εμφανίζονται σαν κατακυρωμένες είναι **προσωρινά εκχωρημένες** και η κατάσταση αυτή δύναται να αλλάξει άρδην τόσο κατά τη διάρκεια όσο και κατά την ολοκλήρωση της Δημοπρασίας.

1. Μπορώ να έχω πρόσβαση σε στοιχεία των υπολοίπων συμμετεχόντων;

**Απάντηση:** Όχι. Δεν είναι δυνατή η πρόσβαση στα στοιχεία των άλλων συμμετεχόντων.

1. Ποια είναι τα κριτήρια ελέγχου μιας προσφοράς και με τί προτεραιότητα ελέγχονται;

**Απάντηση:** Τα κριτήρια ελέγχου αναφέρονται παρακάτω κατά σειρά προτεραιότητας:

1. Τιμή Προσφοράς
2. Ποσότητα Προσφοράς
3. Χρόνος Επεξεργασίας Προσφοράς
4. Ποια μπορεί να είναι η τιμή της πρώτης προσφοράς που θα υποβάλλω;

**Απάντηση:** Η τιμή που θα υποβάλλετε μπορεί να είναι ίση με την τιμή εκκίνησης ή βελτιωμένη.

1. Μπορώ να δώσω νέα προσφορά όπου η ποσότητα θα είναι μικρότερη από αυτή που είναι ήδη δεσμευμένη σε εμένα;

**Απάντηση:** Όχι, η ποσότητα που θα ζητήσετε θα πρέπει πάντα να είναι μεγαλύτερη ή ίση από αυτή που εμφανίζεται ως δεσμευμένη, αλλιώς η προσφορά σας θα απορριφθεί.

1. Αν δύο συμμετέχοντες δώσουν από μία προσφορά που θα περιλαμβάνει ίδια ποσότητα και ίδια τιμή, ποιά από τις εν λόγω προσφορές θεωρείται καλύτερη;

**Απάντηση:** Σύμφωνα με τα κριτήρια ελέγχου, καλύτερη είναι αυτή που επεξεργάστηκε πρώτη από την εφαρμογή των Ηλ. Δημοπρασιών (δηλ. πρακτικά αυτή που υποβλήθηκε νωρίτερα).

1. Η προσφορά μου «Έγινε Αποδεκτή». Αυτό σημαίνει ότι έχω σίγουρα δεσμεύσει όλη την ποσότητα που υπέβαλα ως προσφορά;

**Απάντηση:** Δεν είναι δεδομένο ότι έχετε δεσμεύσει **όλη** την ποσότητα για την οποία υποβάλλατε την προσφορά σας. Πρέπει να δείτε στην οθόνη το πεδίο της ποσότητας που δεσμεύεται. Το κατά πόσον έχει δεσμευθεί όλη η ποσότητα, εξαρτάται από πολλούς παράγοντες όπως αν υπάρχει ακόμα αδιάθετη ποσότητα, αν άλλοι συμμετέχοντες έχουν υποβάλει καλύτερες προσφορές από τη δική σας, κλπ. Αν δεν έχετε δεσμεύσει προσωρινά όλη την ποσότητα που ζητήσατε, θα πρέπει να αυξήσετε την τιμή μονάδος που προσφέρετε.

1. Η προσφορά μου απορρίφθηκε. Τι πρέπει να κάνω;

**Απάντηση:** Θα πρέπει να κρίνετε αν θέλετε να βελτιώσετε την προσφορά σας σε ποσότητα ή/και τιμή και να υποβάλετε νέα προσφορά. Υπενθυμίζεται ότι έχετε το δικαίωμα υποβολής νέας προσφοράς, οποιαδήποτε στιγμή μέχρι τη λήξη της 1ης Φάσης και της 2ης Φάσης της Δημοπρασίας, αντίστοιχα.

1. Από τη στιγμή που μου δεσμεύθηκε κάποια ποσότητα, σημαίνει ότιείναι πλέον δική μου;

**Απάντηση:** Όχι. Κατά τη διάρκεια της Δημοπρασίας υπάρχει πάντα το ενδεχόμενο κάποιος άλλος συμμετέχων να διεκδικήσει μέρος ή το σύνολο της ποσότητας που έχετε **προσωρινά** δεσμεύσει. **Η ποσότητα θεωρείται οριστικά δεσμευμένη μόνο μετά τη λήξη της Δημοπρασίας και την λήψη από εσάς σχετικής επίσημης ενημέρωσης από τη ΔΕΠΑ** (βλ. απάντηση στο ερώτημα 9 ανωτέρω).

1. Ενώ βελτίωσα την προσφορά μου σε ποσότητα, κρατώντας την ίδια τιμή προσφοράς, η προσφορά μου έγινε αποδεκτή αλλά η ποσότητα που δεσμεύθηκε είναι ίδια με αυτή που είχα προηγουμένως.

**Απάντηση:** Αυτό συνέβη γιατί η προσφορά σας δεν είναι αρκετά βελτιωμένη, ώστε να διεκδικήσει επιπλέον ποσότητα από άλλους συμμετέχοντες. Θα πρέπει να βελτιώσετε περισσότερο την προσφορά σας.

1. Μπορώ να δω ποια είναι η ποσότητα που μπορώ να κατοχυρώσω πριν υποβάλω την προσφορά μου;

**Απάντηση:** Αυτό που μπορείτε να δείτε είναι η υπολειπόμενη ποσότητα εκείνης της χρονικής στιγμής.

1. Μπορώ να δω τις προσφορές που έχω δώσει μέχρι στιγμής;

**Απάντηση:** Ναι μπορείτε, στην κονσόλα προσφορών, στο ιστορικό προσφορών του είδους.

1. Ποια θα είναι η τιμή που θα πληρώνω για την ποσότητα που θα κατακυρώσω στην Δημοπρασία;

Ειδικότερα, κατακύρωσα ποσότητα στη Δημοπρασία αλλά παρατήρησα στους όρους της Διακήρυξης ότι η τιμή με την οποία κατακύρωσα την ανωτέρω ποσότητα θα προσαρμόζεται σε ειδικές περιπτώσεις. Τελικά ποια θα είναι η τιμή με την οποία θα πληρώνω το αέριο δημοπρασίας που παραλαμβάνω κάθε μήνα;

Απάντηση: Η τιμή με την οποία κατακυρώσατε ποσότητα στη Δημοπρασία θα διαφέρει από αυτή που θα πληρώνετε κάθε μήνα διότι θα αναπροσαρμόζεται σύμφωνα με τους όρους και τις προϋποθέσεις που αναγράφονται στη Διακήρυξη (βλ. άρθρο 3). Σε κάθε περίπτωση, σας προτείνουμε να διαβάσετε καλά τους όρους της Διακήρυξης.